**natječaj ZA PRIJAVU KANDIDATA ZA IZVRŠAVANJE POSLOVA POMOĆNIKA U NASTAVI**

**Škola : OSNOVNA ŠKOLA ANTUNA BAUERA**

KLASA: 112-01/22-02/27

URBROJ: 2196-1-3-22-01

U Vukovaru, 29. kolovoza 2022. godine

Na temelju Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20) a u sklopu projekta „Znati je fora,“ UP.03.2.1.07.0015 koji se provodi u okviru Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V.“ UP.03.2.1.07. ravnatelj objavljuje

**NATJEČAJ**

**za prijavu kandidata za izvršavanje poslova pomoćnika u nastavi u**

**OSNOVNOJ ŠKOLI ANTUNA BAUERA**

**Broj pomoćnika u nastavi: 3**

**Mjesto rada**: Osnovna škola Antuna Bauera

**Radno vrijeme:** minimalno 20 sati tjedno ili nepuno radno vrijeme ovisno o potrebama učenika s teškoćama u razvoju

**Prijevoz na rad:**  djelomično

**Vrsta ugovora:**  Ugovor o radu na određeno vrijeme, a najduže do kraja nastavne godine 2022/2023

**I. UVJETI**

– završeno najmanje četverogodišnje srednjoškolsko obrazovanje,

– da ne postoje zapreke za zasnivanje radnog odnosa  sukladno članku 106. Zakona o odgoju i obrazovanju u osnovnoj i srednjoj školi,

-  punoljetnost,

-  hrvatsko državljanstvo,

-  zdravstvena sposobnost za obavljanje poslova radnog mjesta na koje se osoba prima

- završeno osposobljavanje u trajanju od najmanje 20 sati koje je najmanje sadržavalo sljedeće elemente programa:

• osnovna načela obrazovanja učenika s teškoćama u razvoju s naglaskom na inkluzivno obrazovanje,

• karakteristike učenika s teškoćama u razvoju (za sve vrste teškoća),

• podrška učenicima s teškoćama u razvoju u odgojno-obrazovnom procesu i razvoju socijalnih vještina (način pružanja pomoći),

• suradnja s učiteljem/nastavnikom/stručnim timom škole/roditeljima i drugim učenicima,

• prava učenika s teškoćama u razvoju.

- uz prethodno navedene uvjete pomoćnik u nastavi mora imati završenu edukaciju i stečene kompetencije za obavljanje posla pomoćnika u nastavi

     Na natječaj se pod jednakim uvjetima mogu javiti kandidati oba spola.

**II. OPIS POSLOVA POMOĆNIKA U NASTAVI**

       Poslovi pomoćnika u nastavi su potpora u komunikaciji i socijalnoj uključenosti, kretanju, pri uzimanju hrane, obavljanju higijenskih potreba, obavljanju školskih aktivnosti i zadataka, suradnja s učiteljima te vršnjacima učenika u razredu te poslovi specifični za funkcioniranje pojedinih učenika ili skupine učenika.

       Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili kao pomoćnik u nastavi skupini učenika istoga razrednog odjela/odgojno-obrazovne skupine uzimajući u obzir individualne potrebe svakog učenika.

**III. DODATNA ZNANJA I VJEŠTINE**

       Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**IV. UGOVORNI UVJETI**

       S odabranim pomoćnicima u nastavi, po dobivanju suglasnosti Ministarstva, škole će sklopiti ugovor o radu na određeno vrijeme za vrijeme trajanja nastavne godine, kojim će se definirati međusobna prava i obveze. Radno vrijeme bit će određeno sukladno individualnim potrebama učenika s teškoćama u razvoju kojima će pomoćnici u nastavi pružati asistenciju za vrijeme nastave i izvan- učioničkih aktivnosti.

      Po sklapanju ugovora o radu i početku rada u školi partneru, pomoćnici u nastavi će biti upućeni na obavljanje zdravstvenog (sanitarnog) pregleda, sukladno važećoj zakonskoj obvezi za osobe koje obavljaju poslove u odgojno-obrazovnim ustanovama.

**V. POSTUPAK PRIJAVE**

       Kandidati koji se prijavljuju za radna mjesta pomoćnika u nastavi dužni su priložiti sljedeće dokumente:

* zamolba  (obvezno navesti datum i mjesto rođenja, adresu stanovanja te kontakt telefonski broj i e-mail, navesti preferiranu školu, navesti radno mjesto PUN ),
* životopis (ukoliko je primjenjivo: navesti podatke o iskustvu u radu s djecom s teškoćama (naziv institucije / udruge / tvrtke, te trajanje),
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* potvrdu Hrvatskog zavoda za zapošljavanje ukoliko se radi o nezaposlenoj osobi,
* obostrana preslika osobne iskaznice,
* uvjerenje o nekažnjavanju ne starije od 3 mjeseca,
* potvrdu ili certifikat o završenom programu edukacije za poslove pomoćnika u minimalnom trajanju od 20 sati ukoliko kandidat ima završen program edukacije (preslika),
* vlastoručno potpisanu Privolu za prikupljanje osobnih podataka

           dokaz o stečenim kompetencijama za obavljanje poslova pomoćnika u nastavi

**Natjecati se mogu i kandidati koji nemaju završen program edukacije za poslove pomoćnika u minimalnom trajanju od 20 sati, uz uvjet da isti završe prije početka rada. Organizacija i troškovi edukacije biti će pokriveni**

Na natječaj se mogu javiti osobe oba spola.

 Kandidati koji se pozivaju na prednost pri zapošljavanju prema posebnom zakonu, dužni su u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te sve ostale dokaze kojima dokazuju prednost pri zapošljavanju prema posebnom zakonu.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Isprave se prilažu u neovjerenim preslikama, a prije izbora kandidata predočit će se izvornik.

Kandidati prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

 Rok za podnošenje prijava je 8 (osam) dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i Osnovne škole Antuna Bauera, Vukovar.

Prijavom na natječaj kandidat daje privolu Osnovnoj školi Antuna Bauera, Vukovar, da njegove osobne podatke obrađuje u svrhu provođenja natječaja za zapošljavanje.

 Natječajnu dokumentaciju ne vraćamo.

Kandidati će o rezultatima natječaja biti obaviješteni putem mrežne stranice Osnovne škole Antuna Bauera, Vukovar (<http://os-abauera-vu.skole.hr>), najkasnije u roku od 15 dana od dana sklapanja ugovora o radu s odabranim kandidatom.

 Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski spol.

**VI. ODABIR KANDIDATA**

       Odabir kandidata za pomoćnike u nastavi izvršit će ravnatelj uz prethodnu suglasnost školskog odbora na temelju mišljenja i zapisnika stručno povjerenstva putem provedene selekcije kandidata nakon obavljenih intervjua.

O mjestu i vremenu održavanja intervjua, kandidati će biti naknadno obavješteni objavom na web stranici Škole (<http://os-abauera-vu.skole.hr> .

**Ukoliko odabrani kandidati nemaju valjani dokaz o završenom odgovarajućem programu edukacije, nakon selekcijskog postupka u obvezi su sudjelovati u programu edukacije,** a koji će se realizirati kroz minimalno 20 sati prethodno početku rada pomoćnika u školama partnerima u projektu. Odgovarajućim programom edukacije smatra se edukacija u trajanju od najmanje 20 sati koja je najmanje sadržavala sljedeće elemente programa:

* osnovna načela obrazovanja učenika s teškoćama u razvoju s naglaskom na inkluzivno obrazovanje,
* karakteristike učenika s teškoćama u razvoju (za sve vrste teškoća),
* podrška učenicima s teškoćama u razvoju u odgojno-obrazovnom procesu i razvoju socijalnih
* vještina (način pružanja pomoći),
* suradnja s učiteljem/nastavnikom/stručnim timom škole/roditeljima i drugim učenicima,
* prava učenika s teškoćama u razvoju.

 Odabrani kandidati koji posjeduju dokaz o završenoj edukaciji prema minimalnim elementima programa mogu se, po provedbi selekcijskog postupka, angažirati kao pomoćnici u nastavi posrednici bez uključivanja u novi program edukacije.

**VII. DOSTAVA PRIJAVA**

      Prijave se podnose preporučeno poštom ili predaju osobno u zatvorenoj omotnici na sljedeću adresu škole

Osnovna škola Antuna Bauera 32000 Vukovar

**s napomenom**

**„Prijava za obavljanje poslova PUN“.**

**Rok za podnošenje prijava je 6.9.2022. godine.**

**Nepotpune i nepravodobne prijave neće se razmatrati.**

**Ravnatelj:                                                                                                          Zlatko Milić,mag.educ.math.et inf.**